तुलसीराम एक गरीब व्यक्ति हैं जो राजस्थान के बूंदी जिले में रहते हैं वे एक सरकारी स्कूल में काम करते हैं स्कूल का कंपाउंड काफी बड़ा है और उस कंपाउंड में ऐसी जमीन थी जो खाली पड़ी रहती थी जिसपर लोग कूड़ा फेंक देते थे। यहां पर सदैव गंदगी बनी रहती थी साथ ही अंधरा होते ही असमाजिक तत्व यहां पर शराब वगैरा पीने आया करते थे। सन 2007 में बूंदी जिले के तत्कालीन कलेक्टर एसएस बिस्सा ने उस पूरे क्षेत्र में लगभग 1250 पौधे लगवाए और पूरे इलाके को हरा भरा करने का प्रयास किया उन्होंने इस जगह का नाम पंचवटी रखा। लेकिन थोड़े समय बाद ही उनका वहां से ट्रांस्फर हो गया अब समस्या ये थी कि कौन इन पौधों का रखरखाव करेगा और फिर से इस जगह को कूड़ेदान में बदलने से रोकेगा। ऐसे में तुलसीराम आगे आए और उन्होंने पंचवटी के रखरखाव की जिम्मेदारी ली और संकल्प किया कि वे इस इलाके की हरियाली और खूबसूरती कम नहीं होने देंगे।